του Χρήστου Ξανθάκη - Δημοσίευση 4 Δεκεμβρίου 2018, 13:16 / Ανανεώθηκε 6 Δεκεμβρίου 2018, 13:02\nΡώμη, Ρωσία, Κωνσταντινούπολη και του Χριστού η Πίστη η Αγία\nΜια φορά κι έναν καιρό, όταν υπήρχε ακόμη Ισχυρή Ιταλία και δεν λέγανε οι γείτονες κουραμάνα την παρμεζάνα, το σύνθημα της πέραν της Αδριατικής αριστεράς ήταν ένα, μοναδικό και ηχηρό:\nΔεν θα πεθάνουμε Χριστιανοδημοκράτες!\nΚαημό το ‘χαν οι άνθρωποι μετά από δεκαετίες ολόκληρες κυριαρχίας των δεξιών να δούνε και κάτι διαφορετικό. Να μην κλείσουνε οριστικά τα μάτια τους υπό το φάντασμα του Τζούλιο Αντρεότι και των συνοδοιπόρων του, να μπει και κάνας άλλος στην κυβέρνηση, να σταματήσει το νταλαβεράκι το γαλάζιο. Και βεβαίως ρουφήξανε αυγό, μιας και τους προέκυψαν αρχικώς ο Κράξι και ακολούθως ο Μπερλουσκόνι, αλλά αυτά είναι άλλου παπά ευαγγέλιο και παίζει και η τύχη τον ρόλο της, μην το ξεχνάμε. Αν δεν πέθαινε ο Μπερλινγκουέρ, διαφορετική θα ήταν η μοίρα της Ιταλίας…\nΑς μην το παρακάνουμε όμως με τους απέναντι. Έχουμε κι εδώ μαλλί να πλέξουμε, έχουμε ζητήματα δικά μας, εξίσου καυτά και οδυνηρά. Βλέπε και την κραυγή ουκ ολίγων εξ ημών των ταπεινών ψηφοφόρων:\nΈτσι είναι παιδιά, δεν ξυπνάμε όλοι και όλες κάθε πρωί με το σταυρό στο ένα χέρι και την Παναγίτσα στο άλλο. Υπάρχουν και κάποια πλάσματα που δεν κουτουλάνε με τα πατερημά και δεν λιποθυμάνε με τα πρόσχομεν. Πλάσματα νορμάλ, δυο πόδια, δυο χέρια, μια μύτη, δυο αυτιά, που να στα λέω, σε τίποτε δεν διαφέρουν από τους υπόλοιπους Έλληνες και τις υπόλοιπες Ελληνίδες. Το μέσα μόνο είναι λίγο διαφορετικό, κάπως το φτιάξανε, όταν ακούει καμπάνα δεν ανατριχιάζει και όταν βλέπει γυναικωνίτες και άμβωνες δεν αναστενάζει. Συμβαίνουν αυτά και στις καλύτερες οικογένειες…\nΤα πλάσματα αυτά έχουν πάψει εδώ και καιρό να αποτελούν αισχρή μειοψηφία. Ακόμη και σε μια χώρα σαν την Ψωροκώσταινα κάποια στιγμή θα τρύπωνε το μικρόβιο της αμφιβολίας, για να αμφισβητήσει δοξασίες αιώνων. Και μπορεί οι πολίτες της μαμάς πατρίδας να βγαίνουν καλοί και υπομονετικοί πιστοί σε όλες τις μετρήσεις, αυτό όμως δεν σημαίνει ότι γουστάρουν για γκιουλέκα τους παπάδες. Δεν σημαίνει ότι θέλουν τους ιερωμένους να κάνουν γλέντι στο σβέρκο τους και ενίοτε και στις τσέπες τους. Δεν σημαίνει ότι γουστάρουν το ράσο!\nΠράγμα το οποίον ανησυχεί σφόδρα τον Μητροπολίτη Δημητριάδος Ιγνάτιο, που βγήκε και δήλωσε ότι απορρίπτεται κάθε αλλαγή στο άρθρο 3 του Συντάγματος. Και για να το κάνει και λίγο πιο πιπεράτο το στόρι, έχωσε μέσα και Ρωσία και Ρώμη (πάλι στους Ιταλούς καταλήξαμε!) και κατάκτηση της Κωνσταντινουπόλεως. Απολαύστε υπεύθυνα:\n«Η πρόταση του ΣΥΡΙΖΑ είναι η Κερκόπορτα για να επιτύχει η Ρωσία αυτό που επιδιώκει τους τελευταίους 4 αιώνες. Να αναγνωριστεί ως η Τρίτη Ρώμη, ως το μόνο κράτος που έχει ειδική σχέση και ιδιαίτερους λόγους να ενδιαφέρεται για την Ορθοδοξία. Μέχρι σήμερα, όλος ο κόσμος γνωρίζει ότι η Ελλάδα είναι το κράτος που διατηρεί ειδικούς δεσμούς με την Ορθοδοξία.\nΗ προσθήκη της θρησκευτικής ουδετερότητας στο άρθρο 3, σημαίνει ότι η Ελλάδα οικειοθελώς διακηρύσσει στον κόσμο ότι παραιτείται από αυτή την πρωτοκαθεδρία που έχει, ότι αρνείται την σχέση της με το Οικουμενικό Πατριαρχείο και τα Πρεσβυγενή Πατριαρχεία, ότι κόβει τους ιδιαίτερους δεσμούς της με την Ορθοδοξία και την ελληνική διασπορά απανταχού της γης».\nΑν υπολογίσει κανείς ότι Παρασκευή πάει Μόσχα ο Τσίπρας, τι νομίζετε δηλαδή θα τον αφήσει σε χλωρό κλαρί ο Βλαδίμηρος; Καροτσάκι θα τον πάει για την Τρίτη Ρώμη και τα Πατριαρχεία και το άρθρο 3 και του Χριστού την πίστη την αγία. Προσωπικώς θα ξεπουλιόμουν εύκολα για μερικά κυβικά φυσικό αέριο, αλλά ο πρωθυπουργός δεν ξέρω τι θα κάνει. Υπάρχει πάντα η περίπτωση να πιάσουν τόπο οι παραινέσεις του Δημητριάδος Ιγνατίου και να του κάνει τη μούρη κρέας του Πούτιν. Αλλά αυτό μπορεί να επιτευχθεί μόνο με παρέμβαση των Χερουβείμ…


Ξενοδοχεία σε Krasnaya Gorbatka – 82 Πολυτελή και Οικονομικά ξενοδοχεία σε Krasnaya Gorbatka, Ρωσία – - iBooked.gr\nξενοδοχεία Krasnaya Gorbatka\nΞενοδοχεία σε Krasnaya Gorbatka\nΑναζητήστε ξενοδοχεία και άλλα καταλύματα σε Krasnaya Gorbatka\nNadezhdnino Resort ChernovskayaΕξοχικό σπίτι\nΠροβολή στο χάρτη12.2 χλμ. από Κέντρο Πόλης\nΔιαθέτοντας μασάζ και τζακούζι, Εξοχικό σπίτι απέχει 1 χλμ από το κέντρο της πόλης.\nSilvanian Hotel Krasnaya GorbatkaΞενοδοχείο\nΠαρόμοια καταλύματα κοντά σε Krasnaya Gorbatka\nΠροβολή στο χάρτη37.2 χλμ. από Krasnaya Gorbatka37.2 χλμ. από Κέντρο Πόλης\nΠροβολή στο χάρτη37.0 χλμ. από Krasnaya Gorbatka37.0 χλμ. από Κέντρο Πόλης\nΠροβολή στο χάρτη38.5 χλμ. από Krasnaya Gorbatka38.5 χλμ. από Κέντρο Πόλης\nΠροβολή στο χάρτη36.8 χλμ. από Krasnaya Gorbatka36.8 χλμ. από Κέντρο Πόλης\nΠροβολή στο χάρτη37.6 χλμ. από Krasnaya Gorbatka37.6 χλμ. από Κέντρο Πόλης\nΠροβολή στο χάρτη37.3 χλμ. από Krasnaya Gorbatka37.3 χλμ. από Κέντρο Πόλης\nPark Hotel DobrogradΞενοδοχείο\nΠροβολή στο χάρτη48.8 χλμ. από Krasnaya Gorbatka48.8 χλμ. από Κέντρο Πόλης\nΤο ξενοδοχείο έχει να προσφέρει σπα και τζακούζι μαζί με 55 δωμάτια σε παραλία.\nΠροβολή στο χάρτη36.9 χλμ. από Krasnaya Gorbatka36.9 χλμ. από Κέντρο Πόλης\nΠροβολή στο χάρτη36.5 χλμ. από Krasnaya Gorbatka36.5 χλμ. από Κέντρο Πόλης\nΠροβολή στο χάρτη38.7 χλμ. από Krasnaya Gorbatka38.7 χλμ. από Κέντρο Πόλης\nΠροβολή στο χάρτη38.4 χλμ. από Krasnaya Gorbatka38.4 χλμ. από Κέντρο Πόλης\nΠροβολή στο χάρτη38.3 χλμ. από Krasnaya Gorbatka38.3 χλμ. από Κέντρο Πόλης\nΠροβολή στο χάρτη38.0 χλμ. από Krasnaya Gorbatka38.0 χλμ. από Κέντρο Πόλης\nTurbaza OzerkiΠάρκο διακοπών\nΠροβολή στο χάρτη44.9 χλμ. από Krasnaya Gorbatka44.9 χλμ. από Κέντρο Πόλης\nΤοποθετημένο σε απόσταση 1 χλμ από το κέντρο της πόλης, αυτό το ξενοδοχείο διαθέτει 21 δωμάτια και εσωτερική πισίνα.\nHoliday Park Peremilovy GoryΠάρκο διακοπών\nΠροβολή στο χάρτη35.2 χλμ. από Krasnaya Gorbatka35.2 χλμ. από Κέντρο Πόλης\nΠροσφέροντας εξέδρα στον ήλιο, ηλιόλουστη βεράντα και κοινόχρηστο σαλόνι, το ξενοδοχείο διαθέτει επίσης μασάζ σε όλο το σώμα, μασάζ πλάτης και κέντρο ευεξίας.\nΠροβολή στο χάρτη36.6 χλμ. από Krasnaya Gorbatka36.6 χλμ. από Κέντρο Πόλης\nΠροβολή στο χάρτη37.9 χλμ. από Krasnaya Gorbatka37.9 χλμ. από Κέντρο Πόλης\nΠροβολή στο χάρτη37.4 χλμ. από Krasnaya Gorbatka37.4 χλμ. από Κέντρο Πόλης\nΠροβολή στο χάρτη35.7 χλμ. από Krasnaya Gorbatka35.7 χλμ. από Κέντρο Πόλης\nOtel Arsenal KovrovΞενοδοχείο\nΠροβολή στο χάρτη46.5 χλμ. από Krasnaya Gorbatka46.5 χλμ. από Κέντρο Πόλης\nArsenal Hotel VelikovoΞενοδοχείο\nMotel Svetofor Vyazniki Μοτέλ\nΠροβολή στο χάρτη45.6 χλμ. από Krasnaya Gorbatka45.6 χλμ. από Κέντρο Πόλης\nΥπάρχουν δωμάτια με θέα σε κήπο αφού το ξενοδοχείο βρίσκεται κοντά σε Vyazniki Museum of Local Lore.\nΠροβολή στο χάρτη45.0 χλμ. από Krasnaya Gorbatka45.0 χλμ. από Κέντρο Πόλης\nΠροβολή στο χάρτη38.8 χλμ. από Krasnaya Gorbatka38.8 χλμ. από Κέντρο Πόλης\nΠροβολή στο χάρτη41.1 χλμ. από Krasnaya Gorbatka41.1 χλμ. από Κέντρο Πόλης\nΠροβολή στο χάρτη39.2 χλμ. από Krasnaya Gorbatka39.2 χλμ. από Κέντρο Πόλης\nΠροβολή στο χάρτη32.4 χλμ. από Krasnaya Gorbatka32.4 χλμ. από Κέντρο Πόλης\nΠροβολή στο χάρτη37.5 χλμ. από Krasnaya Gorbatka37.5 χλμ. από Κέντρο Πόλης\nΠροβολή στο χάρτη35.3 χλμ. από Krasnaya Gorbatka35.3 χλμ. από Κέντρο Πόλης\nNa Muromskoi DorojkeΕξοχικό σπίτι\nΠροβολή στο χάρτη16.0 χλμ. από Krasnaya Gorbatka16.0 χλμ. από Κέντρο Πόλης\nΠροβολή στο χάρτη36.0 χλμ. από Krasnaya Gorbatka36.0 χλμ. από Κέντρο Πόλης\nΠροβολή στο χάρτη38.1 χλμ. από Krasnaya Gorbatka38.1 χλμ. από Κέντρο Πόλης\nΠροβολή στο χάρτη40.2 χλμ. από Krasnaya Gorbatka40.2 χλμ. από Κέντρο Πόλης\nΠροβολή στο χάρτη37.7 χλμ. από Krasnaya Gorbatka37.7 χλμ. από Κέντρο Πόλης\nΠροβολή στο χάρτη37.8 χλμ. από Krasnaya Gorbatka37.8 χλμ. από Κέντρο Πόλης\nΠροβολή στο χάρτη40.1 χλμ. από Krasnaya Gorbatka40.1 χλμ. από Κέντρο Πόλης\nΠροβολή στο χάρτη37.1 χλμ. από Krasnaya Gorbatka37.1 χλμ. από Κέντρο Πόλης\nΠροβολή στο χάρτη35.6 χλμ. από Krasnaya Gorbatka35.6 χλμ. από Κέντρο Πόλης\nApartments In Gorode - Kurorte Dobrograd VelikovoΔιαμέρισμα\nΠροβολή στο χάρτη49.4 χλμ. από Krasnaya Gorbatka49.4 χλμ. από Κέντρο Πόλης\nΠροβολή στο χάρτη35.4 χλμ. από Krasnaya Gorbatka35.4 χλμ. από Κέντρο Πόλης\nΠροβολή στο χάρτη36.7 χλμ. από Krasnaya Gorbatka36.7 χλμ. από Κέντρο Πόλης\nΠροβολή στο χάρτη40.8 χλμ. από Krasnaya Gorbatka40.8 χλμ. από Κέντρο Πόλης\nΠροβολή στο χάρτη35.8 χλμ. από Krasnaya Gorbatka35.8 χλμ. από Κέντρο Πόλης\nKrasnaya Gorbatka26.11 - 27.11.2020\nΞενωνας Δωμα Αραχωβα Τηλεφωνο\nHotel Lycabettus AthensΞενοδοχεία ΕλλάδαKamari Beach HotelAcropol Hotel AthensΑγκιστρι ΔιαμονηKea HotelsΕνοικιαζομενα Δωματια Θασος Σκαλα ΠοταμιαςAmsterdam HostelsΞενοδοχεια Θεσσαλονικη ΑεροδρομιοΕνοικιαζομενα Δωματια Συβοτα Κοντα Στη Θαλασσα


Τα χριστουγεννιάτικα έθιμα δεν έχουν σύνορα - Cynicult.gr\nσυντάκτης Suzie Q · 17 Δεκεμβρίου, 2019\nΩ Έλατο! Ω Έλατο! Μ’ αρέσεις, πώς μ’ αρέσεις!\nΓια κάποιους το εορταστικό κλίμα αρχίζει όταν το δέντρο στολίζεται. Είναι ο τρόπος για να βγεις από την ρουτίνα, να αλλάξεις διακόσμηση αλλά και κλίμα. Πώς όμως έφτασε το έλατο να γίνει το σήμα κατατεθέν της Χριστουγεννιάτικης περιόδου;\nΤο πρώτο στολισμένο Χριστουγεννιάτικο δέντρο σύμφωνα με ερευνητές εμφανίστηκε στην Γερμανία το 1539. Μάλιστα, επιλέχθηκε το έλατο από την χριστιανική εκκλησία καθώς οι ειδωλολάτρες είχαν ως ιερό δέντρο την βελανιδιά. Τα πρώτα στολίδια ήταν συσκευασμένα φαγητά ή είδη ρουχισμού ή άλλα χρήσιμα είδη, που στο πέρασμα των χρόνων και με την άνοδο του βιοτικού επιπέδου εξελίχθηκαν μόνο σε διακοσμητικά αντικείμενα. Στην Ελλάδα ήρθε για πρώτη φορά με τον Βαυαρό Βασιλιά Όθωνα το 1833. Μέχρι τότε τα χριστουγεννιάτικα έθιμα στη χώρα μας δεν περιλάμβαναν έλατο αλλά καραβάκι.\nΗ Ελλάδα είναι μια χώρα με μακρά ιστορία στην ναυσιπλοΐα. Ειδικά παλαιότερα που ο βιοπορισμός αρκετών ελληνικών οικογενειών εξαρτιόταν απ’ τη θάλασσα, το καραβάκι ήταν ο τρόπος των παιδιών αλλά και των μεγάλων να «συνδέονται» τις γιορτινές μέρες με αγαπημένους τους που ταξίδευαν. Όμως, όπως επισημαίνει ο συγγραφέας Δημήτριος Λουκάτος, το καραβάκι ήταν συχνά συνυφασμένο με δυσάρεστες αναμνήσεις. Λόγω του αισθήματος του αποχωρισμού δεν μπόρεσε να εδραιωθεί ως γιορτινό σύμβολο.\nΜετά την δεκαετία του ’50 το έλατο άρχισε να μπαίνει στα ελληνικά σπίτια σχεδόν μαζικά. Σήμερα, το στόλισμα του έλατου είναι ένα διεθνές έθιμο. Το καραβάκι έχει αντικατασταθεί με εξαίρεση κάποιες νησιωτικές περιοχές που το στολισμένο καραβάκι επανέρχεται κάθε χρόνο ίσως και σαν τάμα στον Άη Νικόλα, προστάτη άγιο των ναυτικών, ο οποίος γιορτάζεται στις 6 Δεκεμβρίου.\nΗ φάτνη που είθισται να κοσμεί τη βάση του δέντρου δεν είναι γερμανική ιδέα, αλλά ούτε ελληνική. Πρόκειται για ιταλικό χριστουγεννιάτικο έθιμο που ξεκίνησε από τον Φραγκίσκο της Ασίζης.\nΧριστουγεννιάτικα έθιμα και στο τραπέζι\nΣτις μέρες μας τα χριστουγεννιάτικα έθιμα περιλαμβάνουν μελομακάρονα, κουραμπιέδες, δίπλες και γαλοπούλα. Όλοι ξέρουμε πως η γαλοπούλα είναι ένα ακόμα ξενόφερτο έθιμο, πόσοι από εμάς όμως ξέρουν ότι το μελομακάρονο και οι κουραμπιέδες είναι μικρασιατικές επιρροές;\nΌπως αναφέρεται στα μικρασιατικά: «Οι πρόσφυγες από την Καρβάλη της Καππαδοκίας δημιούργησαν στο Νομό Καβάλας το 1924 τη Νέα Καρβάλη και διατήρησαν στη νέα πατρίδα την παραδοσιακή συνταγή κουραμπιέδων που ήταν διαδεδομένη στη Μικρά Ασία. Έτσι, σήμερα στην Ελλάδα οι πιο γνωστοί παραδοσιακοί κουραμπιέδες είναι αυτοί της Καρβάλης.» λίγο πιο κάτω προσθέτει: «[το] μελομακάρονο καθιερώθηκε ως γλύκισμα του Δωδεκαημέρου, κυρίως από τους Μικρασιάτες Έλληνες και με το όνομα “φοινίκια”».\nΣτην Ελλάδα, και περισσότερο στην Πελοπόννησο, οι δίπλες ήταν το πιο σύνηθες γλυκό. Παράλληλα κάθε ελληνικό τραπέζι είχε την ημέρα των Χριστουγέννων ένα καρβέλι ψωμί, το γνωστό σήμερα ως χριστόψωμο. Κάθε περιοχή ωστόσο έχει δώσει και μια άλλη ονομασία στο ψωμί ή έχει διανθίσει το έθιμο με παραλλαγές.\nΣτην Καστοριά, για παράδειγμα, οι γυναίκες αποτυπώνουν και τα πέντε τους δάχτυλα, πάνω στο ψωμί, και λένε στα μικρά παιδιά πως ο Χριστός κατέβηκε στο φούρνο και το ευλόγησε. Στη Γρατινή της Κομοτηνής το χριστόψωμο ονομάζεται παράς γιατί μέσα έχουν βάλει ένα νόμισμα ενώ στην Κύπρο το χριστόψωμο είναι γνωστό ως γεννόπιττα, δηλαδή η πίτα των Χριστουγέννων.\nΤο κυρίως γεύμα των Χριστουγέννων στην Ελλάδα δεν ήταν η γαλοπούλα αλλά το χοιρινό. Στα Τρίκαλα ένα από τα πιο χαρακτηριστικά έθιμα ήταν η «Γουρ(ου)νοχαρά». Ο χοίρος ήταν ένδειξη πλούτου τότε καθώς επέφερε τροφή αλλά και οικονομικό όφελος σε όσους είχαν και εκμεταλλεύονταν το λίπος του. Τα Χριστούγεννα λοιπόν ή την επόμενη η σφαγή του χοίρου γιορταζόταν. Στα χωριά της δυτικής Φθιώτιδας είχαν κάτι αντίστοιχο, την «χοιροσφαγή».\nΤα χριστουγεννιάτικα έθιμα ανά τον κόσμο\nΠολλά από τα έθιμα του δυτικού κόσμου θεωρούνται πλέον «διεθνή» καθώς έχουν υιοθετηθεί κι από άλλους λαούς. Για παράδειγμα, η διακόσμηση με γκι είναι αγγλικό έθιμο και σύμφωνα με την βρετανική παράδοση όποιος σταθεί από κάτω πρέπει να ανταλλάξει φιλιά με αγαπημένα πρόσωπα. Στα βρετανικά έθιμα ανήκουν επίσης η γεμιστή γαλοπούλα κι η χριστουγεννιάτικη πουτίγκα. Όσοι λοιπόν, νομίζατε πως αυτά είναι “αμερικανιές” γελαστήκατε!\nΟι κρεμαστές κάλτσες για τα δώρα του Santa Claus ή Sinterklaas είναι έθιμο από το Βέλγιο, ενώ οι Γάλλοι εδραίωσαν το «ρεβεγιόν». Την παραμονή των Χριστουγέννων το τραπέζι των Γάλλων έχει στρείδια και θαλασσινά ενώ στις 25 γιορτάζουν τρώγοντας γαλοπούλα. Τόσο στην Ελβετία όσο και στη Γερμανία έχουν το χριστουγεννιάτικο ημερολόγιο όπου σε κάθε μέρα αναλογεί ένα γλύκισμα ή δώρο. Ίσως έχει πέσει το μάτι σας στον διάδρομο με τις σοκολάτες των σούπερ μάρκετ σε ένα αντίστοιχο ημερολόγιο.\nΑπό την Νορβηγία ήρθε κι ιδέα του Santa Claus με το έλκηθρο και τους τάρανδους. Σύμφωνα με τη Νορβηγική παράδοση, ο Νορβηγός Άγιος Βασίλης ονομάζεται Julenissen κι έρχεται με το έλκηθρο για να προσφέρει δώρα στα παιδιά.\nΤα Αλεξανδρινά, εδώ και χρόνια έχουν βρει μια θέση στα ελληνικά ανθοπωλεία κι όχι μόνο. Πολλές ευρωπαϊκές χώρες όπως οι Τσεχία, Ιταλία, Ισπανία και Γαλλία τα προσφέρουν ή τα χρησιμοποιούν στη διακόσμηση.\nΤα Χριστούγεννα είναι ίσως η μεγαλύτερη εμπορική γιορτή και αποτελεί μια κοινή αργία στον δυτικό κόσμο. Οι παραδόσεις και τα έθιμα δεν απέχουν σχεδόν καθόλου, μάλιστα συχνά ταυτίζονται. Έτσι, εύκολα μια ιδέα μπορεί να διαδοθεί από τον έναν λαό στον άλλο και να υιοθετηθεί. Σ’ αυτό βοηθάει η τέχνη αλλά και η γρήγορη (πλέον) μετάδοση της πληροφορίας. Για παράδειγμα η μουσική αλλά και οι ταινίες φέρνουν στο σπίτι μας έθιμα άλλων χωρών. Ίσως τα Χριστούγεννα να είναι μια καλή ευκαιρία για να δούμε πως αυτά που μας ενώνουν είναι περισσότερα.\nΕτικέτες: έθιμαελληνικά έθιμακουραμπιεδεςμελομακαροναπαράδοσηΧριστούγενναχριστουγεννιάτικα έθιμα\nΕπόμενο άρθρο Στο “1,05” κλείδωσε η απόδοση των book για να καεί το δέντρο στα Εξάρχεια\nΠροηγούμενο άρθρο Aggretsuko: Το animated προσωπικό δράμα κάθε υπαλλήλου


Έρευνα: Πώς επηρεάζουν τα γονίδια τις σχολικές επιδόσεις του παιδιού; - Mothersblog.gr\n28 Σεπ 2021\tΕΚΠΑΙΔΕΥΣΗ\nΠώς πραγματοποιήθηκε η έρευνα του UCL για την επίδραση της γενετικής στις σχολικές επιδόσεις του παιδιού;\nΠοια η σχέση γενετικής και περιβάλλοντος για την ανάπτυξη των παιδιών και τις επιδόσεις τους στο σχολείο;\nΗ σχολική επίδοση του παιδιού εξαρτάται άμεσα και έμμεσα και από τα γονίδια των γονιών, αυτά που έχουν αλλά και που δεν έχουν κληρονομήσει, σύμφωνα με έρευνα που πραγματοποιήθηκε από το University College London (UCL).\nΤο παραπάνω αιτιολογούν οι ειδικοί ως εξής. Τα παιδιά μοιάζουν στους γονείς τους αφενός λόγω γενετικής και αφετέρου λόγω του περιβάλλοντος μέσα στο οποίο μεγαλώνουν. Ακόμα και τα γονίδια που δεν έχουν κληροδοτηθεί από τον γονιό στο παιδί, εφόσον επηρεάζουν τον γονιό, επηρεάζουν και το ευρύτερο οικογενειακό περιβάλλον μέσα στο οποίο μεγαλώνει το παιδί. Για παράδειγμα, ένας γονιός ο οποίος έχει μία έμφυτη τάση για μάθηση, είναι πιο πιθανό να επιλέξει εκπαιδευτικές δραστηριότητες για το παιδί του.\nΠώς πραγματοποιήθηκε η έρευνα του UCL;\nΓια τις ανάγκες της έρευνας οι ερευνητές μελέτησαν και ανέλυσαν δώδεκα μελέτες που πραγματοποιήθηκαν ανά τον κόσμο και χρησιμοποιήσαν μία μέθοδο που ονομάζεται «πολυγονική βαθμολόγηση» για να μελετήσουν την επίδραση εκατομμύριων γενετικών παραλλαγών στις σχολικές επιδόσεις περίπου 40.000 ζευγαριών γονέα και παιδιού.\nΣύμφωνα με τα αποτελέσματα, η επίδραση των γονιδίων που έχουν οι γονείς και που δεν έχουν κληροδοτηθεί στα παιδιά έχει κατά το ήμισυ λιγότερη ισχύ από την επίδραση των γονιδίων που έχουν κληρονομήσει τα παιδιά από τους γονείς τους.\nΠοια η σχέση γενετικής και περιβάλλοντος για την ανάπτυξη των παιδιών και τις επιδόσεις τους σχολείο;\n«Ανακαλύψαμε ότι και τα γονίδια που έχουν οι γονείς και που δεν έχουν κληροδοτήσει στους απογόνους τους, έχουν σημαντική επίδραση στις σχολικές επιδόσεις των παιδιών» αναφέρει χαρακτηριστικά ο επικεφαλής της έρευνας Dr Jean-Baptiste Pingault.\n«Αυτή η έρευνα αναδεικνύει πόσο περίπλοκη είναι η σχέση γενετικής και περιβάλλοντος. Παρόλο που στη μελέτη μας χρησιμοποιούμε μεθόδους που σχετίζονται με την γενετική, φαίνεται ότι, όπως τα γονίδια, έτσι και το περιβάλλον παίζει σημαντικό ρόλο στην εκπαίδευση των παιδιών και τις επιδόσεις τους στο σχολείο.» συμπληρώνει.\nΗ έρευνα δημοσιεύθηκε στο American Journal of Human Genetics τον Αύγουστο του 2021 και χρηματοδοτήθηκε από το Nuffield Foundation.\nΠόσο καλά γνωρίζετε τα γονίδια;\nΤι είναι τα αλληλόμορφα γονίδια;\nΣΧΟΛΙΚΕΣ ΕΠΙΔΟΣΕΙΣ ΠΑΙΔΙΟΥ


Διττό μήνυμα ότι η χώρα μας ήταν και παραμένει σε καλύτερο επιδημιολογικό επίπεδο, σε σύγκριση με άλλες χώρες, παρά την έξαρση που παρατηρείται ξανά τις τελευταίες εβδομάδες παγκοσμίως αλλά δεν χωράει κανένας εφησυχασμός, έστειλε σήμερα ο κυβερνητικός εκπρόσωπος Στέλιος Πέτσας, κατά την πρώτη ενημέρωση μετά τις ολιγοήμερες διακοπές.\nΕπικαλούμενος τα στοιχεία του ΕΟΔΥ, σε παγκόσμιο επίπεδο, ο κ. Πέτσας είπε ότι τα καταγεγραμμένα κρούσματα αγγίζουν πλέον τα 22,1 εκατομμύρια, στην Ευρώπη φτάνουν τα 1,9 εκατομμύρια και στην Ελλάδα τα 7.684. Οι θάνατοι που αποτελούν τον πιο σκληρό, τον πιο θλιβερό, αλλά και τον πιο αδιάψευστο δείκτη για το κόστος που πληρώνει κάθε χώρα από την πανδημία ανέρχονται σε 770.273 παγκοσμίως, σε 179.660 στην Ε.Ε. και σε 235 στην Ελλάδα.\n“Προκύπτει έτσι ότι σε παγκόσμιο επίπεδο, ο μέσος όρος κρουσμάτων είναι 2.831 ανά ένα εκατομμύριο κατοίκους. Αντίστοιχα, στην Ελλάδα ανέρχονται σε 693 ανά ένα εκατομμύριο κατοίκους. Και ενώ ο μέσος όρος θανάτων παγκοσμίως είναι 100 ανά ένα εκατομμύριο κατοίκους, στην Ελλάδα είναι 22, δηλαδή πέντε φορές περίπου μικρότερος.\nΈτσι, η χώρα μας κατατάσσεται στην 132η θέση ως προς τα κρούσματα του κοροναϊού και στην 108η θέση ως προς τους θανάτους ανά εκατομμύριο κατοίκους” τόνισε ο κυβερνητικός εκπρόσωπος και πρόσθεσε :\n“Και είναι κρίσιμο να το συνειδητοποιήσουμε όλοι μας. Από τους πολίτες μέχρι τους πολιτικούς. Όλων των κοινωνικών στρωμάτων και όλων των πολιτικών κομμάτων.\nΑπό τους επαγγελματίες στον τομέα της Υγείας και της κοινωνικής φροντίδας μέχρι τους επαγγελματίες στον χώρο του τουρισμού και της εστίασης.\nΌλης της Επικράτειας. Γιατί αν δεν ξέρουμε που βρισκόμαστε, δεν μπορούμε να σχεδιάσουμε σωστά που θέλουμε να πάμε. Και αυτή τη στιγμή, καταγράφουμε την καλή επιδημιολογική εικόνα συγκριτικά με άλλες χώρες, αλλά και την αύξηση των κρουσμάτων τον τελευταίο μήνα. Αύξηση που οφείλεται στην χαλάρωση στο εσωτερικό. Στον εφησυχασμό.\nΚαι αυτόν προσπαθούμε να αποτινάξουμε, με τα συνεχή μηνύματά μας και τα πρόσθετα μέτρα που λάβαμε τις τελευταίες εβδομάδες.\nΟπως είπε ο κυβερνητικός εκπρόσωπος :\nα στοιχεία επιβεβαιώνουν ότι η μεγαλύτερη διασπορά δεν οφείλεται σε εισαγόμενα κρούσματα, αλλά στην εσωτερική χαλάρωση.\nAπό τα 800 τεστ που γίνονταν ανά ημέρα στο τέλος Φεβρουαρίου, περάσαμε στα 11.300 τέστ κατά μέσο όρο το τελευταίο δεκαήμερο, με τον αριθμό να ξεπερνάει τις 13 χιλιάδες τεστ ημερησίως, όπως δήλωσε χθές και ο Πρόεδρος του ΕΟΔΥ κ. Αρκουμανέας.\nΟι 234 Κινητές Μονάδες Υγείας του ΕΟΔΥ έχουν εκτελέσει 6.600 αποστολές και έχουν πάρει 180.000 δείγματα.\nYπάρχει άνοδος κρουσμάτων στις νεαρές ηλικίες.\nΤον Μάρτιο όσοι προσβλήθηκαν από τον κορονοϊό είχαν – κατά μέσο όρο – ηλικία τα 48,6 έτη και τον Αύγουστο τα 36,2 έτη.\nΑυτό ακριβώς το γεγονός επέβαλε να ληφθούν μέτρα, όπως αυτό που αφορά στην επιβολή ωραρίου στα μπαρ και τα καταστήματα εστίασης σε περιοχές αυξημένου κινδύνου.\nΚαι πολύτιμο εργαλείο για τον περιορισμό της διασποράς είναι η συνέχιση της καλής ιχνηλάτισης και τα περισσότερα τέστ.\nεπιδημιολογική κατάσταση Ελλάδας\nΠροηγούμενο άρθροΠέτσας : Στις 24 Αυγούστου η τελική απόφαση για το πώς θα λειτουργήσουν τα σχολεία\nΕπόμενο άρθροΣταϊκούρας: Μειώσεις φόρων και εισφορών με μόνιμο χαρακτήρα “μόλις κλείσει η παρένθεση” του κοροναϊού


Κρητικά Παραδοσιακά προϊόντα - Βιολογικό Παρθένο Ελαιόλαδο Κρήτης 0.3% Οξύτητα\nΚΡΗΤΙΚΑ ΠΑΡΑΔΟΣΙΑΚΑ ΠΡΟΙΟΝΤΑ : ΒΙΟΛΟΓΙΚΟ ΕΛΑΙΟΛΑΔΟ\nΒΙΟΛΟΓΙΚΟ ΕΞΑΙΡΕΤΙΚΟ ΠΑΡΘΕΝΟ ΕΛΑΙΟΛΑΔΟ ΚΡΗΤΗΣ 0.3%\nΑρχική Σελίδα / Βιολογικό Εξαιρετικό Παρθένο Ελαιόλαδο\nΒΙΟΛΟΓΙΚΟ ΕΛΑΙΟΛΑΔΟ ΚΡΗΤΗΣ - ΠΑΡΑΔΟΣΙΑΚΑ ΚΡΗΤΙΚΑ ΠΡΟΙΟΝΤΑ LAGOUDAKIS FARMING\n1.\tΈναρξη συλλογής ελαιοκάρπου στο κατάλληλο στάδιο ωρίμανσης.\n2.\tΣυλλογή σε πάνινα σακιά μικρού βάρους\n3.\tΆλεσμα ελαιοκάρπου σε ιδιωτικό ελαιοτριβείο στην Ανώσκελη Βουκολιών, ελεγχόμενο & πιστοποιημένο για βιολογική παραγωγή ελαιολάδου\n4.\tΨυχρή έκθλιψη ελαιοκάρπου & εξαγωγή ελαιολάδου, την ίδια μέρα της ελαιοσυλλογής ή το αργότερο την επόμενη. Διατήρηση θερμοκρασιών στους 27οC κατά την γραμμή επεξεργασίας της ελαιοζύμης.\n5.\tΦύλαξη του ελαιολάδου σε ανοξείδωτες δεξαμενές .\n6.\tΤο ελαιόλαδο παραμένει στη δεξαμενή 4-8 εβδομάδες σε φυσική απόσταξη. Για να ηρεμήσει που λέγανε οι παππούδες μας. Δεν φιλτράρεται πριν την εμφιάλωση. Έτσι διατηρεί όλες του τις βιταμίνες.\n1.\tΑπουσία φυτοπροστατευτικών χημικών\n2.\tΥψηλά ποσοστά αντιοξειδωτικών [πολυφαινόλες, καροτενοειδή, βιταμίνη Ε & χλωροφύλλη]\n3.\tΑπουσία φθαλικών ενώσεων [πλαστικοποιητών] που ευθύνονται για πολλά δεινά του περιβάλλοντος & του ανθρώπου [βλ. θηλυκοποίηση, ορμονική αποδιοργάνωση, κ.α]\n4.\tΧαμηλή οξύτητα [συνήθως 0,3 – 0,38%]\nΗ ετήσια παραγωγή του Ελαιολάδου-φρουτοχυμού μας κυμαίνεται από 8.000 – 12.000 λίτρα. Διατίθεται όλο εντός της χώρας. Εμφιαλώνεται, με προσοχή, σε φιμέ φιάλες για να προστατεύεται από τον ήλιο και σε συσκευασίες can των 5 λίτρων. Διατίθεται σε γνωστούς πλέον & φίλους οικογενειάρχες καθώς και σε επαγγελματίες που διατηρούν επισιτιστικά τμήματα.\nΔιαθέτει υφή γεμάτη & κρεμώδης. Έχει φρουτώδη γεύση και αρώματα φρέσκιας βλάστησης.\nΠοτέ δεν μας φτάνει η ποσότητα για να καλύψουμε τη ζήτηση. Ποτέ δεν διακινήσαμε περισσότερο από όσο παράγουμε.


Εθνικάρα με... γκολάρα του Μανιάτη\nΕθνικάρα με… γκολάρα του Μανιάτη\nΕπιτέλους πειστική εμφάνιση από την Εθνική που επικράτησε με 2-1 της Αυστραλία στη Μελβούρνη. Καλή εικόνα από τους διεθνείς, γκολάρα από Μανιάτη από τα 69 μέτρα\nΈνα καλύτερο πρόσωπο σε σχέση με το προηγούμενο διάστημα, έδειξε επιτέλους η εθνική ομάδα, που απέναντι σε ένα καλό αντίπαλο έπεισε με την απόδοση της, επικρατώντας με 2-1 στη Μελβούρνη επί της Αυστραλίας.\nΗ εικόνα της ομάδας του Σκίμπε στο δεύτερο ματς επί Αυστραλιανού εδάφους ήταν σαφώς βελτιωμένη, με τον Γερμανό τεχνικό να επιλέγει να δώσει χώρο στα «καγκουρό» χτυπώντας στις αντιπιθέσεις, κάτι που του βγήκε.\nΗ Εθνική μας μπήκε δυνατά στο παιχνίδι από τα πρώτα κιόλας λεπτά και μόλις στο 8’ κατάφερε να ανοίξει το σκορ, όταν ο Μάνταλος βγήκε τετ α τετ με τον Φεντερίτσι, πλασάροντας τον ιδανικά για το 1-0.\nΑυτό ήταν το πρώτο γκολ του άσου της ΑΕΚ με το εθνόσημο στην 6η συμμετοχή του με το αντιπροσωπευτικό μας συγκρότημα.\nΟ Μίχαελ Σκίμπε επέλεξε να δώσει χώρο στα «καγκουρό» και να χτυπήσει στις αντεπιθέσεις, κάτι που του βγήκε.\nΣτο 21’ ο Μανιάτης, έβαλε ίσως το γκολ της ζωής του, αφού είδε εκτός εστίας τον Φεντερίτσι και δοκίμασε την τύχη του από τα 55 περίπου μέτρα, πίσω από τη σέντρα, γράφοντας με απίστευτο τρόπο το 2-0 για την Εθνική. Όπως και του Μάνταλου, αυτό ήταν το πρώτο γκολ και του Μανιάτη με το εθνόσημο.\nΣτο δεύτερο ημίχρονο η εικόνα του παιχνιδιού άλλαξε, με τους παίκτες του Σκίμπε να μην έχουν την ίδια εικόνα με τα πρώτα 45 λεπτά.\nΤα «καγκουρό» πήραν μέτρα στο γήπεδο, συνέχισαν να έχουν την κατοχή, αλλά η Ελλάδα δεν κινδύνεψε, αφού ο Παπασταθόπουλος έκανε εξαιρετικό ματς πάνω στον Κέιχιλ.\nΟι Αυστραλοί απείλησαν για πρώτη φορά στο 49’ όταν μετά από κόρνερ, ο Κέιχιλ έκανε την προβολή, αλλά η μπάλα έφυγε ελάχιστα άουτ.\nΗ Εθνική είχε την ευκαιρία να φτάσει στο 3-0 στο 53’ αλλά το σουτ του Τοροσίδη με το αριστερό, έφυγε ελάχιστα άουτ.\nΕκείνο που κατάφεραν οι γηπεδούχοι, ήταν να μειώσουν σε 2-1 με τον Σένσμπουρι, ο οποίος μετά από λάθος διώξιμο της ελληνικής άμυνας, έσπρωξε τη μπάλα από κοντά στην εστία του Καπίνο.\nEthnikara me... gkolara tou Maniath Εθνικάρα με... γκολάρα του Μανιάτη 2016-06-07


Ένα ήταν αρκετό – ArenaLarissaGr\nΣπουδαίο «διπλό» παραμονής έκανε το Κιλελέρ μέσα στους Αγίους Αναργύρους, όπου και κέρδισε την τοπική ομάδα με το φτωχό πλην όμως πάντα τίμιο, 1 – 0, ξεφεύγοντας ακόμη πιο πολύ από την ζώνη του υποβιβασμού.\nΜήπως τελικά ο Δημήτρης Δανιλούλης έχει το… μαγικό ραβδάκι; Αυτήν ήταν η 5η συνεχόμενη νίκη του Κιλελέρ στην Α΄1 ΕΠΣ Λάρισας, γεγονός που φέρνει την ομάδα της Κυψέλης μία και καλή μακριά από τα όποια σενάρια υποβιβασμού. Μία νίκη όπου ο Δημήτρης Δανιλούλης την πέτυχε κόντρα στην περσινή του ομάδα.\nΤο μοναδικό τέρμα της συνάντησης πέτυχε 0 Κώστας Κουσιώρας στο 26ο λεπτό μετά από καταπληκτική πάσα του Μπάμπη Παπαδημητρίου και δυνατό σουτ στη κίνηση.\nΟ γηπεδούχος Ατρόμητος είχε δύο χαμένες ευκαιρίες για την ισοφάριση με τους Κουμπούρα και Μπακαρτζή, με το 0 – 1 όμως να παραμένει έως το φινάλε, βάζοντας τους γηπεδούχους σε περιπέτειες.\nΟι άνθρωποι του Κιλελέρ ευχαριστούν θερμά τη διοίκηση των Αγίων Αναργύρων, όπως επίσης συγχαίρει και τη σημερινή διαιτητική τριπλέτα, όπου όπως μας ανέφεραν στάθηκαν στο ύψος των περιστάσεων σε μία πολύ σημαντική αναμέτρηση όπου ήταν η σημερινή.\nΑτρόμητος Αγίων Αναργύρων (Γιάννης Κυρμιτζόγλου): Παυλόπουλος, Τίκας, Πλιάγκας (46′ Ευαγγέλου), Τσιφλίζογλου, Παναγιώτου, Μούμος, Κουμπούρας (71′ Γκούγκλας), Παύλου, Ναούμ (46′ Ρουμελιώτης), Αμαρλαριώτης Αθ., Μπακαρτζής.\nΑ.Ε. Κιλελέρ (Δημήτρης Δανιλούλης): Καρακυρίτσης, Γουρνάρης, Κοκότσικας, Παλάσκας, Ζιόμπουρας Αθ., Γκέκας, Τζουρτζουκλής, Παπαδημητρίου, Φαρμάκας (78′ Χατζής), Βράκας (90′ Καραΐσκος), Κουσιώρας (86′ Ζιόμπουρας Απ.).\nΚουκούλης, Νίκζας, Νάκας.\nΕΠΟΜΕΝΟ ΑΡΘΡΟ Πέρασε και από τον Αμπελώνα\nΠΡΟΗΓΟΥΜΕΝΟ ΑΡΘΡΟ Από ένα γκολ & βαθμό


Η γνωστή εταιρεία Iiyama ανακοίνωσε τη διάθεση ενός νέου monitor, που βασίζεται σε… – Smile Radio\nΗ γνωστή εταιρεία Iiyama ανακοίνωσε τη διάθεση ενός νέου monitor, που βασίζεται σε…\n21 Ιανουαρίου 2018 21 Ιανουαρίου 2018 Από Smile Radio\n…πάνελ τεχνολογίας IPS με διαγώνιο 27 ιντσών, και το οποίο προσφέρει ρυθμό ανανέωσης 60Hz και ανάλυση 5K (5120 x 2880 pixels).\nΌπως είναι φανερό έχουμε να κάνουμε με αναλογία πλευρών 16:9. Η φωτεινότητα βρίσκεται σε υψηλά επίπεδα, αρκετά υψηλότερα από τα κλασικά 250cd/m² που συναντάμε στις περισσότερες οθόνες, και έτσι έχουμε 440cd/m² ενώ ο λόγος αντίθεσης βρίσκεται επίσης σε υψηλά επίπεδα με 1200:1.\nΤο LCD IPS πάνελ ωστόσο παραμένει στα 8-bit, αν και αυτός δεν είναι και ιδιαίτερα μεγάλος λόγος για παράπονα λαμβάνοντας υπόψη τα υπόλοιπα χαρακτηριστικά σε συνδυασμό με τη τιμή.\nΑπό άποψη δυνατοτήτων συνδεσιμότητας διαθέτει τρεις υποδοχές HDMI περιορίζονται στα 3840 x 2160 pixels και στα 60Hz), μία DisplayPort 1.3 (υποστηρίζει πλήρως την ανάλυση και τον ρυθμό ανανέωσης). Το κόστος της νέας Iiyama ProLite XB2779QQS είναι €799.\nΚατηγορίες Uncategorized,ΤεχνολογίαΕτικέτες Iiyama,Smile Radio,οθόνες\tΠλοήγηση άρθρων\nΟ κινεζικός “γίγαντας” του e-commerce Alibaba ανέπτυξε…\nΗ Βαρκελώνη ανακοίνωσε ότι εγκαταλείπει τα Windows και τη σουίτα Office με στόχο να μεταβεί στο Linux και σε άλλες λύσεις ελεύθερου λογισμικού


Οικονομία24: Φοβού τους Διαμαντούρους και «Εκσυγχρονισμόν» Φέροντας\nΚάπως έτσι μόνον μπορεί να αντιμετωπιστεί η πνευματική ανεπάρκεια του Συντηρητικού χώρου να αντιδράσει ευθύς εξ αρχής απέναντι στην\nυποψηφιότητα Νικηφόρου Διαμαντούρου. Παρεμπιπτόντως, είναι απορίας άξιον εάν υφίσταται ακόμα το «Ίδρυμα Κωνσταντίνος Καραμανλής» και εάν ναι, πού είναι οι παρεμβάσεις του;\nΔιορισθείς από τον Κώστα Σημίτη ως Συνήγορος του Πολίτη, ο Νικηφόρος Διαμαντούρος αποτελεί έναν από τους κύριους εκφραστές του «εκσυγχρονιστικού ρεύματος» απόγειο του οποίου υπήρξε η περίοδος διακυβέρνησης Σημίτη.\nΣτο ιδεολογικό ρεύμα αυτό εντάσσονται πολλοί επιφανείς του χώρου όπως οι Νίκος Δήμου, Γιάννης Στουρνάρας, Ευάγγελος Βενιζέλος, Αντύπας Καρύπογλου, Άννα Διαμαντοπούλου, Βασίλης Ράπανος, Νίκος Αλιβιζάτος κλπ.\nΠυρήνας της «εκσυγχρονιστικής» ιδεολογίας είναι η αντίληψη ότι το Έθνος είναι ένα τεχνητό κατασκεύασμα των Δυτικών Κρατών επέκεινα της περιόδου της Γαλλικής Επανάστασης και όχι κάτι προϋπάρχον. Άρα, για αυτούς το νεολληνικό Έθνος δεν προϋπήρχε της Γαλλικής Επανάστασης.\nΚατά αυτόν τον τρόπο, το «εκσυγχρονιστικό» ρεύμα προσπάθησε με επίμονο τρόπο να ταυτίσει τον Πατριωτισμό με τον εθνικισμό, τον σωβινισμό και τον ρατσισμό.\nΠιστεύει δε και στον «φεντεραλισμό», την δημιουργία δηλαδή «ευρωκράτους» χωρίς σύνορα και στην μετατροπή των Εθνών – Κρατών σε νομαρχίες.\nΣτα Εθνικά Ζητήματα, θεωρεί το ρεύμα αυτό εν τη πλειοψηφία του, ότι η διαχείριση των υποθέσεων Οτσαλάν και Ίμια ήταν ορθολογική ενώ η αντισυσπείρωση απέναντι στην παράδοση του ονόματος «Μακεδονία» στους Σκοπιανούς θεωρεί ότι είναι «εθνικιστική».\nΔεν είναι τυχαίο ότι φερόμενο στέλεχος του «Ποταμιού», ο Συνταγματολόγος Σταύρος Τσακυράκης, προτείνει να καταργηθεί κατά την Συνταγματική Αναθεώρηση από το άρθρο 1, παράγραφος 3, ο όρος «Έθνος»: «Απαλείφεται από την παράγραφο 3 η αναφορά στο «Έθνος», η οποία, χωρίς να προσθέτει τίποτα το ουσιαστικό στη συνταγματική ρύθμιση, είναι ικανή να δημιουργήσει σύγχυση και παρερμηνείες, στο μέτρο που αντιδιαστέλλει (ατυχώς) την εθνική με τη λαϊκή κυριαρχία».\nΣτο πλαίσιο αυτό, εντάσσεται και ο άμεμπτος Νικηφόρος Διαμαντούρος.\nΩς καθηγητής Πολιτικής Επιστήμης συνέγραψε το πόνημα «Πολιτισμικός Δυϊσμός και Πολιτική Αλλαγή στην Ελλάδα της Μεταπολίτευσης.\nΣύμφωνα με αυτό, η Ελλάδα χωρίζεται σε δύο παραδόσεις, την «μεταρρυθμιστική» και την «παρωχημένη».\nΗ «μεταρρυθμιστική» κουλτούρα έχει τις ρίζες της στην Αναγέννηση, την Επιστημονική Επανάσταση και τον Διαφωτισμό ενώ η «παρωχημένη» κουλτούρα έχει τις ρίζες της στις ιστορικές εμπειρίες του Βυζαντίου, της Ορθοδοξίας, της Οθωμανικης Αυτοκρατορίας και της Τουρκοκρατίας.\nΛίγο πολύ μέσω αυτού του εγχειριδίου αναπαράγεται μία μανιχαϊστική προσέγγιση (οι «καλοί» και οι «κακοί») σύμφωνα με την οποία, από την μία πλευρά της όχθης στρατοπαιδεύουν οι εμφορούμενοι από βυζαντινά και οθωμανικά κατάλοιπα, οι οπαδοί του μακαριστού Αρχιεπισκόπου Χριστόδουλου κλπ, και από την άλλη, οι δυτικοθρεμένοι, οι κοσμοπολίτες, οι τεχνοκράτες οπαδοί του κ. Σημίτη.\nΟι πρώτοι, οι «κακοί», κρατούν την Ελλάδα στον Μεσαίωνα ενώ οι δεύτεροι, οι «καλοί», πασχίζουν να τραβήξουν το κάρο προς την Ευρώπη.\nΒέβαια, εάν είναι έτσι τα πράγματα, θα έπρεπε ο κ. Διαμαντούρος να εξηγήσει για ποιον λόγο στο «Περιοδικό Ερμής, τεύχος 17, Οκτώβριος – Δεκέμβριος 2006, σ σ. 8 κ.ε.» υποστηρίζει με τέτοια θέρμη την ένταξη της Τουρκίας στην Ευρωπαϊκή Ένωση. Κατά αυτόν μία Τουρκία προσηλωμένη στους δημοκρατικούς θεσμούς θα απεδείκνυε ότι το Ισλάμ και η δημοκρατία είναι έννοιες συμβατές. Εάν έτσι είναι τα πράγματα κ. Διαμαντούρε γιατί τότε η κουλτούρα της Ορθοδοξίας που θεωρείτε ότι είναι «παρωχημένη» είναι αδύνατον να συμβαδίσει με την Δύση και την Δημοκρατία;\nΕδώ ίσως ταιριάζει η περίφημη ρήση του Πρωθυπουργού Ντισραέλι «Οι κοσμοπολίτες αγαπούν όλες τις χώρες του κόσμου εκτός από την δική τους».\nΗ οικονομική κρίση έχει δημιουργήσει διάφορες τερατογενέσεις.\nΜία απο αυτές είναι ο «κρυπτόμενος» σοσιαλισμός του «Ποταμιού». Άνθρωποι που ανακάλυψαν την αλά κάρτ ελεύθερη οικονομία ως όχημα για να διαδόσουν τις ιδέες του «τρίτου δρόμου προς τον σοσιαλισμό». Μην έχετε καμμία αμφιβολία. Άνθρωποι που δεν πιστεύουν στην Εθνική Κοινωνία δεν πιστεύουν και στην Ατομική Ελευθερία. Στο τέλος της σκέψης τους ενυπάρχει ένας παγκοσμιοποιημένος χυλός χωρίς πολιτσμικές διαφοροποιήσεις. Οι άνθρωποι αυτοί δεν είναι σύμμαχοί μας.


Μεσσηνία: Ο ύποπτος είχε αγοράσει τσιμέντο την εποχή που εξαφανίστηκε η Μόνικα\nΘρίλερ στην Κυπαρισσία με τον εντοπισμό σορού γυναίκας που όπως όλα δείχνουν ανήκει στην 42χρονη Μόνικα Γκιους, η οποία εξαφανίστηκε τον περασμένο Φεβρουάριο. Βασικός ύποπτος ο σύντροφός της που την κακοποιούσε συχνά και έχει διαφύγει στην Ρουμανία. Οι αστυνομικοί ανακάλυψαν πως είχε προμηθευτεί τσιμέντο.\n02 Σεπτεμβρίου 2021 06:32\nΣε εξέλιξη βρίσκονται οι έρευνες της Αστυνομίας μετά το νέο θρίλερ που ήρθε στο φως της δημοσιότητας με την ανεύρεση σορού γυναίκας που είχε ταφεί στην αυλή οικίας στην Κυπαρισσία και την είχαν σκεπάσει με τσιμέντο. Πρόκειται για την δέκατη γυναικοκτονία μόλις σε διάστημα ενός χρόνου…\nΤον περασμένο Φεβρουάριο, η 42χρονη Μόνικα Γκιους, μητέρα τριών παιδιών, εξαφανίστηκε μυστηριωδώς από το σπίτι που διέμενε με τον ομοεθνή της σύντροφο στην Κυπαρισσία. Με την εξαφάνισή της είχε ασχοληθεί ιδιαίτερα και η εκπομπή «Φως στο Τούνελ». Η ίδια έπεφτε συχνά θύμα κακοποίησης από τον αλκοολικό σύντροφό της, ο οποίος την ίδια εποχή διέφυγε στην Ρουμανία. Η εξαφάνισή της έγινε αντιληπτή από τα συγγενικά της πρόσωπα τέσσερις μήνες αργότερα και έκτοτε την αναζητούσαν.\nΤο «Τούνελ» εντόπισε τον Ιούνιο στη Ρουμανία τον σύντροφο της μητέρας που τον αναζητούσαν οι Αρχές για τη μαρτυρία του. Τότε είχε πει στην εκπομπή για την Μόνικα: «Πιστεύω πως ζει και βασιλεύει. Κάπου έχει πάει και μάλιστα με άλλον. Να βρεθεί για να ησυχάσουμε όλοι». Ο Ρουμάνος φίλος, ισχυρίστηκε επίσης στο «Τούνελ», πως τελευταία φορά την είδε πολύ πριν εξαφανιστεί.\nΟι αστυνομικοί στην Κυπαρισσία, καθώς όλη αυτή την χρονική περίοδο δεν την έβρισκαν πουθενά και θεωρούσαν κάτι παραπάνω από πιθανή την πιθανότητα εγκληματικής ενέργειας σε βάρος της, πραγματοποίησαν απανωτές έρευνες στην οικία που διέμενε με τον σύντροφό της, ακόμα και στον βόθρο της οικίας με αρνητικά όμως αποτελέσματα.\nΤο ζευγάρι των ιδιοκτητών που μένουν μόνιμα στην Αθήνα και κατέβηκαν αυτές τις ημέρες στην Μεσσηνία για τις διακοπές τους, πήγαν να τσεκάρουν το ακίνητό τους και ανακάλυψαν στην αυλή ένα σημείο που το τσιμέντο είχε διαφορετικό χρώμα και φαινόταν πιο πρόσφατο. Κάλεσαν την Αστυνομία να πάει από εκεί καθώς ήθελαν να τσεκάρουν και κάποια άλλα πράγματα και ήθελαν να είναι παρών και αστυνομικός.\nΕκεί ο αστυνομικός τους ρώτησε αν αυτό το σημείο ήταν έτσι από το παρελθόν και όταν εκείνοι απάντησαν αρνητικά, οι αστυνομικοί που ερευνούν την υπόθεση, έψαξαν στα καταστήματα οικοδομικών υλικών της περιοχής και ανακάλυψαν πως σε ένα από αυτό είχε πάει την συγκεκριμένη χρονική περίοδο της εξαφάνισης της Μόνικας ο σύντροφός της και είχε προμηθευτεί τσιμέντο.\nΗ Αστυνομία κάλεσε συνεργείο και άρχισαν να σκάβουν με αποτέλεσμα να φτάσουν στο μακάβριο εύρημα της σορού. Στο σημείο κλήθηκε ιατροδικαστής και κλιμάκιο εγκληματολογικών ερευνών. Τα οστά μεταφέρθηκαν στην ιατροδικαστική υπηρεσία και παραγγέλθηκε νεκροψία τα αποτελέσματα της οποίας αναμένονται ενώ θα ζητηθεί και γενετικό υλικό από τους συγγενείς της Μόνικας για την επίσημη ταυτοποίηση που είναι απαραίτητη.\nΚατόπιν αυτών και ανάλογα με τα ευρήματα θεωρείται βέβαιο ότι θα ακολουθηθεί η διαδικασία για την έκδοση διεθνούς εντάλματος ώστε να εντοπιστεί ο σύντροφός της που έως σήμερα οι Αρχές γνωρίζουν ότι βρίσκεται στο χωριό του στην Ρουμανία και μάλιστα του είχαν ζητήσει να επιστρέψει για να καταθέσει, δίχως εκείνος έως σήμερα να έχει επιστρέψει στην Ελλάδα.\nΣημειώνεται ότι ο σύντροφός της μέχρι και σήμερα θεωρείται ο βασικός ύποπτος καθώς η Μόνικα κατέληγε σχεδόν κάθε εβδομάδα στο νοσοκομείο της περιοχής από τα χτυπήματα που δεχόταν από τον σύντροφό της.\nΓια την υπόθεση, η επίσημη ανακοίνωση της Αστυνομίας αναφέρει: «Πρωινές ώρες σήμερα, Τετάρτη 1 Σεπτεμβρίου 2021, στην Κυπαρισσία Μεσσηνίας, βρέθηκε ανθρώπινος σκελετός γυναίκας θαμμένος στην αυλή οικίας. Παραγγέλθηκε ιατροδικαστική εξέταση. Προανάκριση διενεργείται από το Αστυνομικό Τμήμα Τριφυλίας».


Που είναι το παράδοξο της φωτογραφίας αυτής, τραβηγμένης το 1920; – nataleme\nHome / ΙΣΤΟΡΙΕΣ / Που είναι το παράδοξο της φωτογραφίας αυτής, τραβηγμένης το 1920;\nΜια σπάνια,παράξενη για μένα,φωτογραφία του 1920 εδώ στο χωριό των Ποιμένων. Που είναι το παράδοξο; Κατ’αρχήν δεν ζει κανείς απ’όλους…\nαυτούς,ούτε καν αυτοί που φαίνονται μικρά παιδιά.\nΕίναι μια οικογενειακή φωτογραφία Ορθοδόξων Χριστιανών, με τον παππού, γιαγιά, παιδιά, εγγόνια, δισέγγονα. Είναι λίγο πριν την κηδεία του παππού, ο οποίος είναι στο κέντρο της φωτογραφίας και ο οποίος είναι ήδη νεκρός!\nΔηλαδή αφού κοιμήθηκε – πέθανε, τον έπλυναν, τον έντυσαν, τον ευπρέπισαν, του φόρεσαν το κομπολόι του στο χέρι, την μαντήλα την παραδοσιακή στο κεφάλι, τον κάθισαν, και όλοι μαζί έβγαλαν την τελευταία αναμνηστική φωτογραφία, μαζί του, ενώ έχει φύγει από τούτη τη μάταιη ζωή,και από πίσω τον κρατάνε οι γυιοί του για να μην πέσει και για να βγουν όλοι παρέα, πριν γίνει η νεκρώσιμη ακολουθία!\nΌταν την είδα σε ένα σπίτι κρεμασμένη στον τοίχο, υπέθεσα ότι το κεντρικό πρόσωπο,ο παππούς,ότι είναι τυφλός, αλλά μου είπαν ότι… όχι, είναι κεκοιμημένος, όταν την έβγαλαν!\nΣε κάποιους ίσως φανεί λίγο μακάβριο,αλλά όταν ρώτησα, μου είπαν ότι παλιά γινόντουσαν παρόμοιες ενέργειες λόγω της αγάπης για τον στύλο – πατέρα – παππού – προπάππου της οικογενείας,μιας καθαρά πατριαρχικής οικογένειας.\nΑς συγκρίνουμε και πάλι με το σήμερα, το τώρα και το αύριο…


H Apple συνεχίζει τις συνομιλίες για την εξαγορά της τεχνογνωσίας της Intel στον χώρο των modems - AppleWorldHellas\nHome Apple H Apple συνεχίζει τις συνομιλίες για την εξαγορά της τεχνογνωσίας της Intel...\nH Apple συνεχίζει τις συνομιλίες για την εξαγορά της τεχνογνωσίας της Intel στον χώρο των modems\nΣύμφωνα με μια νέα αναφορά από το The Information η Apple φέρετε να είναι σε συνομιλίες για την αγορά της τεχνογνωσίας της Intel στον χώρο των modems. Αυτή δεν είναι η πρώτη φορά που ακούγεται κάτι τέτοιο αλλά η σημερινή αναφορά δείχνει πως η Apple κατά πάσα πιθανότητα προσπαθεί να κλείσει μια συμφωνία.\nΗ Intel φαίνεται να θέλει να πουλήσει την τεχνογνωσία αυτή σε διαφορετικά κομμάτια. Σύμφωνα με το δημοσίευμα η Apple ενδιαφέρεται για την Intel στην Γερμανία που είναι και ένα από τα δυνατά της χαρτιά. Το 2011 η Intel εξαγόρασε τον κατασκευαστή chip Infineon προς $1,4 δις για να δημιουργήσει την βάση για την βιομηχανία των modems της.\nΤο επίπεδο των συζητήσεων δεν είναι ξεκάθαρο ακόμη με την The Information να αναφέρει πως η συμφωνία με την Intel για το βιομηχανικό κομμάτι των modem Γερμανίας θα στείλει εκατοντάδες μηχανικούς στην Apple. Βέβαια για το αν θα οδηγηθούμε σε μια τελική συμφωνία κανείς δεν είναι σίγουρος αυτή την στιγμή με τις δύο εταιρείες να κρατάνε χαμηλούς τόνους.\nΗ The Wall Street Journal είχε αναφέρει πίσω τον Απρίλιο πως η Apple είχε σκεφτεί σοβαρά το ενδεχόμενο να αγοράσει το modem κομμάτι της Intel πριν επέλθει η συμφωνία με την Qualcomm. Τελικά κάτι τέτοιο όμως δεν έγινε…..\nΗ ίδια η Intel από πλευράς της έχει επίσημα ανακοινώσει πως υπήρχε πολύ μεγάλο ενδιαφέρον για την 5G ομάδα της αλλά δεν έκανε κάποια άλλη ανακοίνωση.\nΗ Apple έχει ήδη προσλάβει αρκετά υψηλόβαθμα στελέχη της Intel μέχρι σήμερα.\nPrevious articleH Dropbox παρουσίασε μια νέα desktop εφαρμογή για τα Mac\nNext articleGoldman CEO: “Οι εργαζόμενοι δοκιμάζουν ήδη την Apple Card και την έχουν λατρέψει”\nH Apple κοντά στο να πάρει την 1η θέση πωλήσεων στην...\nH συνέντευξη της Lisa Jackson στην Wall Street Journal


Το lyric video του "Timber" παρουσίασαν ο Pitbull και η Ke$ha - NGradio.gr\nΤο Timber αποτελεί ένα από τα πιο αγαπημένα τραγούδια της χρονιάς παρά τις λίγες ημέρες που έχουν περάσει από την κυκλοφορία του.\nΟ Pitbull και η Ke$ha παρουσίασαν το lyric video της συνεργασίας, και τώρα μπαίνουμε στην τελική ευθεία για το επίσημο βίντεο κλιπ.\nΈρχεται remake της ταινίας “Endless Love”\nΜια ταινία που αγαπήσαμε το 1981 με την Μπρουκ Σίλντς (Brooke Shields) στον πρωταγωνιστικό ρόλο και τον Τομ Κρούιζ (Tom Cruise) στην πρώτη του εμφάνιση στον κινηματογράφο επανέρχεται σε μια σύγχρονη εκδοχή. Αυτή τη φορά στους πρωταγωνιστικούς ρόλους θα δούμε τον Alex Pettyfer και την Gabriella Wilde, ενώ η Skylar Grey ανέλαβε τη δημιουργία μιας στοιχειωτικής διασκευής του "Addicted To Love" του Robert Palmer. Η ταινία θα κάνει πρεμιέρα (όχι τυχαία) την ημέρα […]


Ανεκδιήγητες φράσεις από ραδιοφωνικό παραγωγό της Θεσσαλονίκης: Ο Βοσκόπουλος είχε καπνίσει ένα βουνό και είχει αργήσει να πεθάνει! Ο Μπάρκουλης είχε πιεί όλο τον Καρέλια! - InThess\nΣοκ προκαλούν τα όσα είπε στην εκπομπή του ο γνωστός ραδιοφωνικός παραγωγός Θεσσαλονίκης Ραπτόπουλος μεταξύ των ανεκδιήγητων φράσεων τον σπιλώνουν τη μνήμη του Τόλη Βοσκόπουλου και συντελούν το ποινικό αδίκημα της προσβολής μνήμης νεκρού ήταν “Ο Τόλης είχε αργήσει να πεθάνει και πολύ έζησε”, “Ο Τόλης Είχε καπνίσει ένα ολόκληρο βουνό”, “Πανηγύρι κάνει η Άντζελα Γκερέκου Πού πέθανε ο Τόλης και ησύχασε”.\nΑυτές είναι μόνο τρεις από τις ανεκδιήγητες φράσεις που ακούστηκαν από την συγκεκριμένη ραδιοφωνική εκπομπή θέλοντας προφανώς να προκαλέσει το κοινό αίσθημα για να αυξήσει τα κλικ στο YouTube ώστε να “βγάλει κανένα ψιλό” από ότι φανταζόμαστε.\nΤο ανεκδιήγητο βίντεο\nΠαράλληλα σπίλωσε και τη μνήμη του Ανδρέα Μπάρκουλη λέγοντας πως ο Ανδρέας Μπάρκουλης ήταν ένας μέθυσος ο οποίος έπινε από το πρωί και για πρωινό του έπινε ένα μπουκάλι ουίσκι καθώς και πως είχε καπνίσει όλο τον Καρέλια!\nΕμείς ως δημοσιογράφοι καταδικάζουμε τέτοιου είδους συμπεριφορές από άτομα που βρίσκονται μπροστά από τα μικρόφωνα.\nΕτικέτα: ΑΠΙΣΤΕΥΤΑΑΣΤΥΝΟΜΙΚΑεβριζεΕΛΛΑΔΑΡΑΠΤΟΠΟΥΛΟΣΤΟΛΗΣ ΒΟΣΚΟΠΟΥΛΟΣ